
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 949 


31 Οκτωβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέας της όψης κτιρίου που 
βρίσκεται στη Θεσσαλονίκη και επί της οδού Τ. Πα- 
παγεωργίου αρ. 2 και καθορισμός ειδικών όρων και 
περιορισμών δόμησής του, φερόμενου ως ιδιοκτη¬ 
σίας Αριστοτελείου Πανεπιστημίου Θεσ/νίκης (ΑΠΘ). 1 
Έγκριση τροποποίησης του σχεδίου πόλης Λαμίας 
στα Ο.Τ. 20 και Ο.Τ. 23, με τον χαρακτηρισμό κοινο¬ 
χρήστων χώρων, στον οικισμό Πρόνοιας, της Νέας 


Μαγνησίας Λαμίας. 2 

Κήρυξη αναδασωτέας έκτασης 123,0 στρεμμάτων στη 
θέση «Φλομοχώρι», δημ. διαμερίσματος Κότρωνα, 
Δήμου Ανατ. Μάνης Νομού Λακωνίας. 3 


ΑΠΟΦΑΣΕΙΣ 

Αριθ.8163 (1) 


Χαρακτηρισμός ως διατηρητέας της όψης κτιρίου που βρί¬ 
σκεται στη Θεσσαλονίκη και επί της οδού Τ. Παπαγεωρ- 
γίου αρ. 2 και καθορισμός ειδικών όρων και περιορισμών 
δόμησής του, φερόμενου ως ιδιοκτησίας Αριστοτελείου 
Πανεπιστημίου Θεσ/νίκης (ΑΠΘ). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

- Του Ν. 1577/1985 (ΦΕΚ 210 Α') «Γενικός Οικοδομικός Κα¬ 
νονισμός» και ειδικότερατου άρθρου 4 αυτού, όπως το άρθρο 
αυτό τροποποιήθηκε με το Ν. 1772/1988-ΦΕΚ 91 Α'), συμπλη¬ 
ρώθηκε με το άρθρο 22 του Ν. 2300/1995 (ΦΕΚ 69 Α') και ανη- 
καταστάθηκε με το άρθρο 3 του Ν. 2831/2000 (ΦΕΚ 140 Α') 
«Τροποποίηση των διατάξεων του Ν. 1577/1985 «Γενικάς Οι- 
κοδομικάς Κανονισμός» και άλλες πολεοδομικές διατάξεις». 

- Του Π.Δ. 358/1986 (ΦΕΚ 158 Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερατου άρ¬ 
θρου 2 παρ. δ (αα) και (δδ), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων αυτών 
ως παραδοσιακών και στην προστασία των ιστορικών τά- 
πων, αντίστοιχα. 

- Του Π.Δ. 92/1987 (ΦΕΚ 51 Α') «Οργανισμάς Υπουργείου 
Βόρειας Ελλάδας», όπωςτροποποιήθηκε και συμπληρώθηκε 
με τις διατάξεις του Π.Δ./τος 492/1988 (ΦΕΚ224Α'). 

- Του άρθρου 29 Α του Ν. 1558/1985 «Κυβέρνηση και Κυ¬ 
βερνητικά Όργανα» (Α' 37), που προστέθηκε με το άρθρο 27 


του Ν.2081/1992 (Α 154) και αντικαταστάθηκε με την παρα- 
γρ. 2ατου άρθρου 1 του Ν. 2469/1997 (Α'38) 

2. Την απόφαση Υ. 704/19.8.1988 (ΦΕΚ 575 Β') του Πρω¬ 
θυπουργού, για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την απόφαση ΔΙΛΑΠ/Γ/3046/51009/14.10.94 (ΦΕΚ 
833/Τ.Β'/94), γιατο χαρακτηρισμό ως ιστορικού κέντρου της 
Θεσσαλονίκης, όπου βρίσκεται και το κτίριο της οδού Τ. Πα- 
παγεωργίου αρ. 2. 

4. Την από 19.4.2002 αιτιολογική έκθεση της Διεύθυνσης 
Κοινωνικής Πολιτιστικής Ανάπτυξης και Επικοινωνίας του Υ¬ 
πουργείου Μακεδονίας - Θράκης. 

5. Το γεγονάς άτι δεν υπήρξε ένσταση απά τον ιδιοκτήτη 
του κτιρίου μέσα στο προβλεπάμενο χρονικά διάστημα του 
ενός μηνός από την παραλαβή της σχετικής αιτιολογικής εκ- 
θέσεως, ούτε μέχρι σήμερα, αποφασίζουμε: 

1. Χαρακτηρίζουμε ως διατηρητέα την όψη του κτιρίου 
που βρίσκεται στη Θεσσαλονίκη και επίτης οδού Τ. Παπαγε- 
ωργίου αριθ. 2, φερομένου ως ιδιοκτησίας Αριστοτελείου 
Πανεπιστημίου Θεσσαλονίκης (Α.Π.Θ.), όπως φαίνεται στο 
συνημμένοτοπογραφικό διάγραμμα σε κλίμακα 1:1000, που 
θεωρήθηκε από τη Δ/νση Κοινωνικής Πολιτιστικής Ανάπτυ¬ 
ξης και Επικοινωνίας του ΥΜΑΘ και που σε σμίκρυνση αντί¬ 
τυπο του δημοσιεύεται με την απάφαση αυτή, για τους πα¬ 
ρακάτω κυρίως λάγους: 

Η οικοδομή επίτης οδού Τάσκου Παπαγεωργίου αρ. 2 στη 
Θεσσαλονίκη έχει κατασκευασθεί επί οικοπέδου εμβαδού 
240,86τ. μ. και αποτελείται από ισόγειο κατάστημα, ημιώρο¬ 
φο και δύο κυρίως ορόφους συνολικού εμβαδού 578,40 τ.μ. 

Έχει κτισθείγύρω στα μέσα της δεκαετίας του 1930. 

Τυπολογικά εντάσσεται στο Απ Βθοο, όπως εξελίχθηκε στη 
Θεσσαλονίκη κατά την πορεία του προς τον Μοντερνισμό. 

Η κύρια όψη, που παρουσιάζει ενδιαφέρον, αναπτύσσεται 
συμμετρικά. 

Ο άξονας συμμετρίας είναι νοερά αναγνώσιμος με χαρα¬ 
κτηριστικό αρχιτεκτονικό και ταυτόχρονα διακοσμητικό 
στοιχείο το άνοιγμα - ροζέτα στον ημιώροφο. 

Τα ορθογώνια ανοίγματα στους ορόφους έχουν αναλογία 
μήκους προς ύψος 1:3 περίπου και πλαισιώνονται από προ¬ 
εξοχές που τονίζουν το κάθετο στοιχείο στην όψη. 

Εσωτερικά το κτίριο δεν παρουσιάζει ιδιαίτερο ενδιαφέρον. 

2. Στη χαρακτηριζόμενη ως διατηρητέα όψη του κτιρίου α¬ 
παγορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοιχείων της 
και γενικά κάθε επέμβαση που θίγει τον αρχιτεκτονικό χαρα¬ 
κτήρα και αλλοιώνει τη μορφή της. 

3. Επιτρέπεται η επισκευή, και η στατική ενίσχυση της δια- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


τηρητέας όψης του κτιρίου, εφόσον δεν αλλοιώνεται ο γενι¬ 
κός αρχιτεκτονικός χαρακτήρας της. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση των όψεων. Επιτρέ¬ 
πεται μόνο η τοποθέτηση επιγραφών μικρών διαστάσεων 
στην ελληνική γλώσσα, που να πληροφορούν για τη χρήση 
των χώρων του κτιρίου. 

5. Για οποιαδήποτε παρέμβαση στη διατηρητέα όψη του κτι¬ 
ρίου, όπως και για την τοποθέτηση επιγραφών, απαιτείται έλεγ¬ 
χος της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) και της Διεύθυνσης Κοινωνικής Πολιτιστικής Ανάπτυ¬ 
ξης και Επικοινωνίας του Υπουργείου Μακεδονίας Θράκης. 

6. Κατά της αποφάσεως αυτής μπορεί να ασκηθεί το ένδι¬ 
κο μέσο της αιτήσεως ακυρώσεως ενώπιοντου Συμβουλίου 


της Επικράτειας, σύμφωνα με τις διατάξεις του άρθρου 46 
του Π.Δ. 18/1989 «Κωδικοποίηση Διατάξεων νόμων για το 
Συμβούλιο της Επικρατείας». 

7. Κάλυψη δαπάνης: Από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολογι¬ 
σμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 15 Οκτωβρίου 2002 

ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6989 (2) 

Έγκριση τροποποίησης του σχεδίου πόλης Λαμίας στα 
Ο.Τ. 20 και Ο.Τ. 23, με τον χαρακτηρισμό κοινοχρή¬ 
στων χώρων, στον οικισμό Πρόνοιας, της Νέας Μα¬ 
γνησίας Λαμίας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντες υπόψη: 

1 .Τις διατάξεις του Ν.Δ. 17/7/1923, (ΦΕΚ228/Α') «περί 
σχεδίων πόλεων κ.λ.π.» και ειδικότερα τα άρθρα 1,2, 3, 9 
και 70 παρ.1 αυτού. 

2. Τις διατάξεις του Ν. 1337/83 (ΦΕΚ 33 Α') «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις». 

3. Τις διατάξεις του Ν. 2503/97 (ΦΕΚ 107 Α) «Διοίκηση, 
οργάνωση, στελέχωση της Περιφέρειας ρύθμιση θεμά¬ 
των για την τοπική αυτοδιοίκηση και άλλες διατάξεις» και 
ειδικότερα το άρθρο 6 (παρ.θβ). 

4. Τις διατάξεις του Ν. 2508/97 (ΦΕΚ 124Α') «Βιώσιμη οι¬ 
κιστική ανάπτυξη των πόλεων και οικισμών της χώρας και 
άλλες διατάξεις». 

5. Τις διατάξεις του άρθρου 29 του Ν.2831/12.6.2000 
«Τροποποίηση των διατάξεων του Ν. 1577/85 «Γενικάς Ο ι- 
κοδομικάς Κανονισμός» και άλλες πολεοδομικές διατά¬ 
ξεις» (ΦΕΚ 140Α'), όπως αντικαταστάθηκε με το άρθρο 10 
του Ν. 3044/2002 (ΦΕΚ 127Α'). 

6. Τις 69566/2999/86 (ΦΕΚ 955/Δ'), 347/32/88 (ΦΕΚ 11 
Δ'), αποφάσεις Υπουργού ΠΕ.ΧΩ.ΔΕ., που αφορούν την 
έγκριση του Γενικού Πολεοδομικού Σχεδίου Λαμίας και 
την τροποποίηση του αντίστοιχα. 

7. Το Β.Δ. της 10.1.69 (ΦΕΚ 49Α) και την 5346/6.9.89 
(ΦΕΚ 593/Δ') Απόφαση του Νομάρχη Φθιώτιδας, που α¬ 
φορούν το εγκεκριμένο ρυμοτομικό σχέδιο Λαμίας και 
τους όρους και περιορισμούς δόμησης σε αυτό, στην πε¬ 
ριοχή του οικισμού Πρόνοιας Νέας Μαγνησίας. 

8. Τις 427/01,76/02 αποφάσεις του Δημοτικού Συμβου¬ 
λίου Λαμιέων. 


9. Την γνωμοδότηση του Σ.Χ.Ο.Π. Ν.ΦΘ/δας, Πρακτικό 
8/2002(θέμα 7ο) 

10. Το γεγονός ότι: 

10.1. Η τροποποίηση δεν επιφέρει μείωση των κοινο¬ 
χρήστων χώρων ,ούτε αύξηση του Συντελεστή δόμησης 
ούτε αλλαγή των χρήσεων της περιαχής δυσμενέστερη 
για το φυσικό και δομημένο περιβάλλον και δεν έρχεται σε 
αντίθεση με το εγκεκριμένο Γ.Π.Σ. Λαμίας. 

10.2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
και του προϋπολογισμού του Δήμου Λαμίας, αποφασίζου¬ 
με: 

1. Την έγκριση τροποποίησης του σχεδίου πόλης Λα¬ 
μίας, στα Ο.Τ. 20 και Ο.Τ. 23, του οικισμού Πρόνοιας Νέ¬ 
ας Μαγνησίας ,όπως παρακάτω: 

Α. Δημιουργία δύο(2) κοινοχρήστων χώρων στο Ο.Τ. 20 
και ενός (1) κοινοχρήστου χώρου - παιδικής χαράς στο 
Ο.Τ. 23, διαχωριζομένων με πεζόδρομους πλάτους 2,00 
μ. από τα γειτονικά οικόπεδα. 

Β. Καθορισμός οικοδσμικών γραμμών στο κοινό όριο 
των κοινοχρήστων χώρων με τα γειτανικά οικόπεδα και ει¬ 
δικότερα η διατήρηση της συνέχειας των ακαλύπτων χώ¬ 
ρων στο εσωτερικό του Ο.Τ. 20, στο οικόπεδο (2), Ο.Τ. 23, 
στο οικόπεδο (8), με χάραξη μπλε γραμμής σε απόσταση 
Δ = 4,30 μ. από τους Κ.Χ. και χάραξη πράσινων γραμμών 
στο κοινό όριο. 

Γ. Δεν επιτρέπονται προεξοχές κτιρίων μεγαλύτερες α¬ 
πό 0,40 μ. εντός των πεζοδρόμων και στα δύο Ο.Τ. προ- 
κειμένου να εξασφαλισθούν καλύτερες συνθήκες φωτι¬ 
σμού και ελευθέρας θέας στους χώρους αυτούς. 

Όπως σημειώνονται στο διάγραμμα κλ: 1: 500, που συ¬ 
νοδεύει την Απόφαση Νομάρχη. 

2. Η Απόφαση αυτή με το συνημμένο της διάγραμμα να 
δημοσιευθεί στην Εφημερίδα της Κυβερνήσεως. 

Λαμία, 4 Οκτωβρίου 2002 
Ο Νομάρχης 

ΤΡΙΑΝΤΑΦΥΛΛΟΣ ΜΠΕΛΛΟΣ 

Αριθ. 1131 (3) 

Κήρυξη αναδασωτέας έκτασης 123,0 στρεμμάτων στη 
θέση «Φλσμοχώρι», δημ. διαμερίσματος Κότρωνα, Δή¬ 
μου Ανατ. Μάνης Νομού Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπάψη; 

1. Τις διατάξεις για διοικητική αποκέντρωση . 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «Περί προστασίας των δα¬ 
σών κ.λ.π.» και ειδικότερα: 

α) του άρθρου 41 παρ.1, β) του άρθρ.38παρ. 1. 

4. Τις διατάξεις του Ν. 2503/97 «διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

5. Την απόφαση του Γεν. Γραμματέα Περιφέρειας Πε- 
λοποννήσου αριθμ. 5872/29.8.97 (ΦΕΚ551/Β798) «Τοπο¬ 
θέτηση Προϊσταμένων Δ/νσεων Υπηρεσιών Περιφέρειας 
Πελοποννήσου και εξουσιοδότηση υπογραφής». 

6. Τις διαταγές του Υπουργείου Γεωργίας : 

α) 160417/1180/8.7.80, β) 182447/3049/24.9.80. 

7. Την υπ’ αριθμ. 1260/5.9.2002 πρόταση του δασαρχεί¬ 
ου Γυθείου με την οποία προτείνεται η κήρυξη της έκτα¬ 
σης ως αναδασωτέας. 

Κηρύσσουμε αναδασωτέα με σκοπό την αποκατάστα¬ 


ση με φυσική αναγέννηση της προϋπάρχουσας δασικής 
βλάστησης η οποία εκαλύπτετο από ασπάλαθο, ασφάκα, 
αφάνα και μεμονωμένα άτομα βελανιδιάς σε ποσοστό 
70%, που καταστράφηκε από πυρκαγιά, της κατηγορίας 
της παραγράφου 2του άρθρου 3του Ν. 998/79 «περί προ¬ 
στασίας των δασών και των δασικών εν γένει εκτάσεων 
της Χώρας», δημόσια δασική έκταση εμβαδού εκατόν εί¬ 
κοσι τριών στρεμμάτων (123) που βρίσκεται στη δασική 
θέση «Φλσμοχώρι», δημ. Διαμερίσματος Κότρωνα Δήμου 
Ανατ. Μάνης Νομού Λακωνίας και προσδιορίζεται στο α¬ 
πόσπασμα χάρτη (Φ.Χ. ΑΡΕΟΠΟΛΗΣ ΑΡΙΘΜ. 7382.7 & 
Φ.Χ. ΜΑΥΡΟΒΟΥΝΙΟΥ ΑΡΙΘΜ. 7382.8 Γ.Υ.Σ.) κλίμακας 
1 ;5.000 και έχει όρια: 

Βόρεια: Με δασική και αγροτική έκταση. 

Νότια: Με δασική και αγροτική έκταση. 

Ανατολικά: Με δασική και αγροτική έκταση. 

Δυτικά: Με δασική έκταση. 

όπως φαίνεται στο συνημμένο απόσπασμα χάρτη που 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 9 Οκτωβρίου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΓΡΗΓΟΡΙΟΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Ανήκβι στην αιό^οσή μαβ 


ΑΠΟΣΠΑΣΜΑ ΧΑΡΤΙ! ΚΑΙΜΑΚΑΣ 1: 50000 (Φ.Χ. ΑΡΕΟΠΟΛΙΙΣ Γ.Υ.Σ. 1977) ΕΠΑΝίΙ 


ΣΤΟ ΟΠΟΙΟ ΣΗΜΕΙΩΝΕΤΑΙ Π ΕΚΤΑΣΗ ΠΟΥ ΚΑΗΚΕ ΣΤΙΣ ΣΤΙΣ 27-7-2002 ΣΤΗ 


ΘΕΣΗ ΦΛΟΜΟΧΩΡΙ ΤΟΥ Λ/Δ ΚΟΤΡΩΝΑ ΤΟΥ ΔΗΜΟΥ ΑΝΑΤ. ΜΑΝΗΣ 



ΑΠΟΣΠΑΣΜΑ ΧΑΡΤΗ ΚΑΙΜΑΚΑΣ 1:5000 (Φ.Χ. ΑΡΕΟΠΟΑΗΣ ΑΡΙΘ. 7382.7 & Φ.Χ. 


ΜΑΥΡΟΒΟΥΝ10Ν ΑΡΙΘ. 7382.8 Γ.Υ.Σ.) ΕΠΑΝΩ ΣΤΟ ΟΠΟΙΟ ΕΜΦΑΝΙΖΕΤΑΙ II 


ΠΕΡΙΜΕΤΡΟΣ ΤΗΣ ΕΚΤΑΣΗΣ ΠΟΥ ΚΑΗΚΕ ΣΤΙΣ 17-2-2002 ΚΑΙ Η ΕΚΤΑΣΗ Η 
















